**22. juli-senteret åpner ny midlertidig utstilling**

**Pressemelding**

Kontaktperson: Lena Fahre

Dato: 11. juli 2022

**22. juli-senteret åpner ny midlertidig utstilling**

Torsdag 14. juli kl. 17 åpner 22. juli-senterets nye utstilling *Scar* i Teatergata 10.

*Scar* er en fotoutstilling med bilder fra de to åstedene for terroren 22. juli, tatt av kunstneren Werner Anderson mellom 2016 og 2021. Utstillingen inviterer publikum til å reflektere rundt ståsted, nærhet og avstand, og hvordan vi som enkeltmennesker og samfunn tar innover oss den vanskelige historien.

22. juli-senterets direktør, Lena Fahre sier at 22. juli-senteret i årene fremover vil vise frem en bred vifte av kulturuttrykk som på ulike måter kretser rundt terrorangrepet 22. juli.

* *Scar* får publikum til å reflektere rundt hvordan våre ulike perspektiver påvirker vår evne til å *se* og forstå og tilbyr en tilnærming til 22. juli-tematikk, som supplerer den realhistoriske fremstillingen i senterets permanente utstilling, *Samtalen om 22. juli*, sier Fahre.

**22. juli-senteret åpner for pressevisning av utstillingen 14.7.2022 kl. 10:00.**

*Scar* vises som en kunstinstallasjon i to deler: Landskapsbildene fra Utøya er fotografert med 360-graders kamera og eksponert på infrarød film. Svart-hvitt-bildene fra Regjeringskvartalet viser detaljer og utsnitt av forvridd stål i vraket etter bombebilen. Terrorangrepet i 2011 er bakteppe og motiv for begge, men perspektivet og ståstedet er ulikt.

Utstillingen omhandler alle de usynlige lagene som finnes i historiene om 22. juli, og motsetningene som kommer til syne når vi retter blikket mot de dype sporene 22. juli har satt i samfunnets vev. Slik oppfordrer kunstneren publikum til å fortsette å stille nye spørsmål i samtalen om 22. juli.

**Pressepakke:**

<https://22julisenteret.no/scar-pressepakke/>

**For mer informasjon om 22. juli-senteret se:**

[www.22.juli-sentreret.no](http://www.22.juli-sentreret.no/)

[/www.facebook.com/22julisenteret/](https://www.facebook.com/22julisenteret/?ref=bookmarks)

Vi ber pressen melde sin interesse til

[lena.fahre@22julisenteret.no](mailto:lena.fahre@22julisenteret.no)

97039229